text: [{"text_idx": "#000000", "text": "It all started in 1969 and today Vo\u0301nin is a major developer and manufacturer of high quality fishing gear, aquaculture equipment as well as supplying equipment for the land base industry."}, {"text_idx": "#000001", "text": "Ein ny\u0301ggj arbei\u00f0sh\u00f8ll, ein fullfi\u0301ggja\u00f0 goymsla og ein ny\u0301ggj vaskimaskina eru vi\u00f0 til at brynja deildina hja\u0301 Vo\u0301nini vi\u00f0 Nor\u00f0ska\u0301la til eina alivinnu i\u0301 sto\u0301rum v\u00f8kstri."}, {"text_idx": "#000002", "text": "Ny\u0301ggja, 1500 fermetrar sto\u0301ra arbei\u00f0sh\u00f8llin vi\u00f0 Nor\u00f0ska\u0301la ger alideildina hja\u0301 Vo\u0301nini munandi meira effektiva."}, {"text_idx": "#000003", "text": "-Vit hava fy\u0301ra sto\u0301rar breytir vi\u00f0 hv\u00f8r si\u0301num blokki, og ti\u0301 kunnu vit umv\u00e6la og vi\u00f0li\u0301kahalda fy\u0301ra av teimum st\u00f8rstu 200 metra alino\u0301tunum i\u0301 senn. Ti\u0301 eru vit til rei\u00f0ar at lofta uppga\u0301vuni, eisini um ein alari f\u00e6r akuttan t\u00f8rv a\u0301 at fa\u0301a si\u0301nar no\u0301tir umv\u00e6ldar, sigur Signar Poulsen, lei\u00f0ari a\u0301 alideildini hja\u0301 Vo\u0301nini."}, {"text_idx": "#000004", "text": "Ny\u0301ggju og b\u00f8ttu umst\u00f8\u00f0urnar gera, at eini 400 alino\u0301tir kunu fara i\u0301gj\u00f8gnum virki\u00f0 um a\u0301ri\u00f0. Talan er um umv\u00e6lingar og vi\u00f0li\u0301kahaldsarbei\u00f0i\u00f0 av alino\u0301tum, har net og tog ver\u00f0ur eftirhugt, b\u00f8t og m\u00f8guliga skift. Ny\u0301ggjar no\u0301tir ver\u00f0a gj\u00f8rdar a\u0301 virkinum hja\u0301 Vo\u0301nini i\u0301 Litava a\u0301\u00f0renn t\u00e6r vera go\u0301\u00f0skukanna\u00f0ar a\u0301 virkinum vi\u00f0 Nor\u00f0ska\u0301la."}, {"text_idx": "#000005", "text": "Gamla arbei\u00f0sh\u00f8llin vi\u00f0 Nor\u00f0ska\u0301la ver\u00f0ur nu\u0301 burturav bru\u0301kt til goymslu. Ti\u0301 hevur Vo\u0301nin alti\u0301\u00f0 alla u\u0301tger\u00f0 liggjandi, um alarin hevur t\u00f8rv a\u0301 ti\u0301 i\u0301 knappari vend. Og harumframt er pla\u0301ss til at goyma ny\u0301ggjar og umv\u00e6ldar alino\u0301tir innandura."}, {"text_idx": "#000006", "text": "-Ofta er ney\u00f0ugt at hava fleiri alino\u0301tir liggjandi a\u0301 goymslu, til alarin f\u00e6r bru\u0301k fyri teimum, og tann m\u00f8guleikan hava vit betra munandi um, sigur Signar Poulsen."}, {"text_idx": "#000008", "text": "Alideildin hevur eisini u\u0301tbygt og dagf\u00f8rt vaski\u00f8ki\u00f0 vi\u00f0 Nor\u00f0ska\u0301la. Ny\u0301ggja vaskismaskinan, sum tekur 60 kubikkmetrar, ger ta\u00f0 munandi l\u00e6ttari at vaska st\u00f8rstu alino\u0301tirnar, sum eru 200 metrar i\u0301 umma\u0301li. Afturat henni hevur Vo\u0301nin eina vaskimaskinu, sum er 40 kubikkmetrar til st\u00f8ddar."}, {"text_idx": "#000009", "text": "\u00d8ki\u00f0, har alino\u0301tirnar ver\u00f0a vaska\u00f0ar, er neyvt atskilt fyri at fyribyrgja m\u00f8guligari sju\u0301ku i\u0301 at brei\u00f0a seg. No\u0301tirnar, sum ikki eru vaska\u00f0ar, ver\u00f0a lagdar fyri seg. Si\u0301\u00f0ani ver\u00f0a t\u00e6r vaska\u00f0ar, og aftana\u0301 lagdar i\u0301 eitt reint \u00f8ki. A\u0301 henda ha\u0301tt koma vaska\u00f0u no\u0301tirnar ikki i\u0301 samband vi\u00f0 t\u00e6r o\u0301vaska\u00f0u."}, {"text_idx": "#000011", "text": "-Vatngrunda\u00f0 impr\u00e6gnering og coating ver\u00f0ur eitt munandi meira umhv\u00f8rvisvinarligt alternativ, sum vit fegin vilja bjo\u0301\u00f0a okkara kundum, sigur Signar Poulsen. Vatngrunda\u00f0u evnini krevja to\u0301, at alino\u0301tin skal turkast, a\u0301\u00f0renn hon kann latast alaranum. Ti\u0301 fer Vo\u0301nin nu\u0301 at byggja eitt impr\u00e6gnerings- og turkihu\u0301s, sum ver\u00f0ur 930 fermetrar til st\u00f8ddar. Her fer at bera til at impr\u00e6gnera, turka og goyma alino\u0301tirnar. H\u00f8llin ver\u00f0ur tikin i\u0301 ny\u0301tslu vi\u00f0 a\u0301rsbyrjan i\u0301 2023."}, {"text_idx": "#000012", "text": "Ny\u0301ggja 1500 fermetrar sto\u0301ra arbei\u00f0sh\u00f8llin vi\u00f0 Nor\u00f0ska\u0301la"}, {"text_idx": "#000013", "text": "Vi\u00f0 nevndu u\u0301tbyggingum hevur Vo\u0301nin savna\u00f0 alt virksemi\u00f0 til alivinnuna a\u0301 einum sta\u00f0 vi\u00f0 Nor\u00f0ska\u0301la. Afturat ny\u0301ggju arbei\u00f0sh\u00f8llini er eisini gj\u00f8rdur ein umsitingarbygningur vi\u00f0 skrivstovum, fundarh\u00f8li, matstovu og \u00f8\u00f0rum hentleikum til tey u\u0301tvi\u00f0 30 starvsfo\u0301lkini a\u0301 alideildini. No\u0301gv er gj\u00f8rt fyri at fri\u0301\u00f0ka um bygningarnar, og i\u0301 samband vi\u00f0 byggingina av ny\u0301ggju h\u00f8llini ver\u00f0ur ta\u00f0 i\u0301restandi av \u00f8kinum rundan um virki\u00f0 fri\u0301\u00f0ka."}, {"text_idx": "#000014", "text": "-Vit hava nu\u0301 eina fullfi\u0301ggja\u00f0a, dagf\u00f8rda og framti\u0301\u00f0artryggja\u00f0a t\u00e6nastust\u00f8\u00f0 til alivinnuna, sigur Signar Poulsen, lei\u00f0ari a\u0301 alideildini hja\u0301 Vo\u0301nini."}, {"text_idx": "#000015", "text": "SambandSambandDeildirMi\u00f0larKatalogUm okkumS\u00f8ganNy\u0301skapanBur\u00f0ardygdSt\u00f8rvServiceFiskivinnaAlivinnaTrawl LogAqua LogVinna a\u0301 landi"}, {"text_idx": "#000017", "text": "We are using cookies to give you the best experience on our website.You can find out more about which cookies we are using or switch them off in settings. Accept Accept necessary cookies"}, {"text_idx": "#000018", "text": "We are using cookies to give you the best experience on our website."}, {"text_idx": "#000021", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}, {"text_idx": "#000024", "text": "This website uses Google Analytics to collect anonymous information such as the number of visitors to the site, and the most popular pages."}, {"text_idx": "#000025", "text": "Keeping this cookie enabled helps us to improve our website."}]